open-index/open-wikipedia-markdown huggingface dataset:
Κριάτσι Φωκίδας

Το **Κριάτσι** (ή *Κριάτσιο*) είναι ορεινό χωριό της Στερεάς Ελλάδας στην Περιφερειακή Ενότητα Φωκίδας.

## Γεωγραφικά - Ιστορικά στοιχεία
Το Κριάτσι βρίσκεται στα όρια με την Περιφερειακή Ενότητα Αιτωλοακαρνανίας στις βορειοδυτικές πλαγιές των Βαρδουσίων σε υψόμετρο 1.250 μέτρων και αποτελεί έναν από τους πιο ορεινούς οικισμούς της Ελλάδας και τον ορεινότερο του νομού Φωκίδας. Το όνομα του χωριού ίσως έχει βλάχικη προέλευση. Απέχει 61 χλμ. ΒΔ. του Λιδωρικίου (έδρα του δήμου) και 10 χλμ. ΝΔ. της Αρτοτίνας. Βόρεια του χωριού έχουν ανακαλυφθεί αρχαία ερείπια και οχυρώσεις. Μετά την Επανάσταση του 1821, αναφέρεται επίσημα το 1835 να προσαρτάται στον τότε δήμο Βωμέας. Το 1919 με το ΦΕΚ 95Α - 03/05/1919 ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης ανήκει στη Δημοτική Ενότητα Βαρδουσίων του Δήμου Δωρίδος και σύμφωνα με την απογραφή 2011 έχει πληθυσμό 46 κατοίκους.

### Απογραφές πληθυσμού

## Φωτοθήκη




## Εξωτερικοί σύνδεσμοι
*GTP - Greek Travel Pages
*Κριάτσιον Δωρίδος

## Παραπομπές



Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Υψηλό Χωριό Φωκίδας

Το **Ψηλό Χωριό** είναι ορεινό χωριό της Δωρίδας του Νομού Φωκίδας σε υψόμετρο 1.190 μέτρων. Σύμφωνα με την απογραφή του 2011, αποτελεί την Τοπική Κοινότητα Υψηλού Χωρίου και υπάγεται στην Δημοτική Ενότητα Βαρδουσίων του Δήμου Δωρίδος με πληθυσμό 61 κατοίκους. Βρίσκεται στις πλαγιές των Βαρδουσίων, ανάμεσα στις βουνοκορφές Σκοτεινή (1.537 μ), Τσούκα (1.609 μ), Αϊ-Νικόλας (1.600μ) σε περιοχή κατάφυτη από έλατα και καρυδιές. Αποτελεί έναν από τους πιο ορεινούς οικισμούς της Ελλάδας. Το Ψηλό χωριό βρίσκεται κοντά στην επαρχιακή οδό Λιδωρικίου - Αρτοτίνας, ΒΔ του Λιδωρικίου και απέχει από αυτό 57 χλμ. Η παλιά του ονομασία ήταν *Νούτσομβρον*, η οποία διατηρήθηκε μέχρι τον Σεπτέμβριο του 1927. Καταστράφηκε από κατολισθήσεις ή σεισμούς και ξαναχτίστηκε στη θέση όπου βρίσκεται σήμερα. Αξιοθέατα του χωριού είναι οι δύο του εκκλησίες, του Αγίου Γεωργίου που κτίστηκε το 1852 και του Αγίου Νικολάου καθώς και τα οκτώ εξωκλήσια.

## Απογραφές πληθυσμού

## Παραπομπές


## Εξωτερικοί σύνδεσμοι

* GTP - Greek Travel Pages
* Ψηλό Χωριό - Νούτσομπρο

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Καστριώτισσα Φωκίδας

Η **Καστριώτισσα** είναι οικισμός της Στερεάς Ελλάδας στην Περιφερειακή Ενότητα Φωκίδας.

## Γεωγραφικά - ιστορικά στοιχεία
Η Καστριώτισσα στα όρια με την Περιφερειακή Ενότητα Φθιώτιδας, στις πλαγιές της Οίτης, σε υψόμετρο 1.200 μέτρων και αποτελεί έναν από τους πλέον ορεινούς οικισμούς της Ελλάδας. Το όνομά της οφείλεται στα ερείπια αρχαίου κάστρου που υπάρχουν μέσα στο χωριό, το οποίο χτίστηκε το 500 π.Χ. και χρησιμοποιήθηκε από Δωριείς.

Το 325 π.Χ. κυριεύτηκε από τους Πέρσες. Στις αρχές του 19ου αιώνα, πραγματοποιήθηκαν οι πρώτες ανασκαφές στην περιοχή, ενώ αναφέρεται και το 1897 σε γραπτή πηγή.

Στην Καστριώτισσα επίσης βρίσκεται η εκκλησία της Κοιμήσεως της Θεοτόκου, η οποία αποτέλεσε καταφύγιο κατά την Τουρκοκρατία. Στη θέση της εκκλησίας υπήρχε παλαιότερα γυναικείο μοναστήρι.

## Διοικητικά - πληθυσμιακά στοιχεία
Η Καστριώτισσα ανήκε έως το 2010 στο Δήμο Καλλιέων, ενώ από το 2011 υπάγεται στο νέο Δήμο Δελφών. Ο πληθυσμός της σύμφωνα με την Απογραφή του 2011 είναι 118 κάτοικοι. Απέχει 59 χιλιόμετρα από την Άμφισσα και 69 χιλιόμετρα από τη Λαμία. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
*GTP - Greek Travel Pages
*Δήμος Καλλιέων - Καστριώτισσα

## Παραπομπές


Κατηγορία:Χωριά της περιφερειακής ενότητας Φωκίδας
Καστριωτισσα
Κερασιά Φωκίδας

Η **Κερασιά** ή **Κερασιές** είναι ορεινό χωριό του νομού Φωκίδας.

## Γενικά στοιχεία
Η Κερασιά είναι χτισμένη σε υψόμετρο 1.170 μέτρων, στις πλαγιές των Βαρδουσίων. Η παλαιά ονομασία του χωριού είναι *Σουρούστι*, η οποία άλλαξε τον Σεπτέμβριο του 1928.

Οι ρίζες του οικισμού ανάγονται στα ελληνιστικά και βυζαντινά χρόνια. Από το χωριό καταγόταν ο καπετάνιος και αγωνιστής στην Επανάσταση του 21, Γιάννης Φαρμάκης, καθώς και πολλοί άλλοι αγωνιστές του 21.

Η Κερασιά ανήκει στη δημοτική ενότητα Βαρδουσίων του Δήμου Δωρίδος και ο πληθυσμός της, σύμφωνα με την Απογραφή του 2011, είναι 64 κάτοικοι. Το παλαιό σχολείο του χωριού αποτελεί σήμερα το Πνευματικό Κέντρο. Εκδίδεται εφημερίδα με τίτλο «Κερασιά» και λειτουργεί χορευτικός όμιλος.

### Απογραφές πληθυσμού

## Εξωτερικοί σύνδεσμοι
* Δήμος Βαρδουσίων - Κερασιά
* Κερασιά - Σουρούστι
*Κερασιά Φωκίδας

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Άιβι Ματσέπε-Κασαμπέρι

Η **Άιβι Ματσέπε-Κασαμπέρι** (*Ivy Matsepe-Casaburri*, 18 Σεπτεμβρίου 1937 - 6 Απριλίου 2009) ήταν Νοτιοαφρικανή πολιτικός. Χρημάτισε υπουργός Επικοινωνιών από το 1999 ως το θάνατό της. Το 2008 για μία ημέρα υπηρέτησε και ως υπηρεσιακή πρόεδρος της χώρας έπειτα από την παραίτηση του προέδρου Τάμπο Μπέκι. Από το 1997 ως το 1999 ήταν πρωθυπουργός της επαρχίας του Ελεύθερου Κράτους της Οράγγης. Ανήκε στο κόμμα του Αφρικανικού Εθνικού Κογκρέσου.

## Καριέρα
### Πρώτα χρόνια, εκπαίδευση και εξορία
Γεννήθηκε στο Κρούνσταντ στην τότε επαρχία του Ελευθέρου Κράτους της Οράγγης, στις 18 Σεπτεμβρίου του 1937 και ολοκλήρωσε τις σπουδές της στην εκπαίδευση στην επαρχία Νατάλ. Στη συνέχεια απέκτησε μπάτσελορ (Bachelor of Arts) από το πανεπιστήμιο του Φορτ Χέιρ. Εργάστηκε ως δασκάλα στο Νατάλ.

Λίγο αργότερα εξορίστηκε και έζησε στη Σουαζιλάνδη, στη Ζάμπια, στις ΗΠΑ και στη Ναμίμπια. Το 1990 επέστρεψε στην πατρίδα της. Ενώ ήταν στις ΗΠΑ απέκτησε διδακτορικό τίτλο (Ph.D.) στην Κοινωνιολογία από το πανεπιστήμιο Ρούτγκερς.

### Πολιτική καριέρα
Το 1993 διορίστηκε πρόεδρος της Νοτιοαφρικανικής Υπηρεσίας Μεταδόσεων (SABC) και έγινε η πρώτη γυναίκα αλλά και το πρώτο μαύρο πρόσωπο που διορίστηκε στη θέση αυτή. Παραιτήθηκε το 1997 με σκοπό να διαδεχθεί τον Μοσιουόα Λεκότα στο αξίωμα του πρωθυπουργού (premier) της επαρχίας του Ελεύθερου Κράτους της Οράγγης, αξίωμα στο οποίο επίσης ήταν η πρώτη γυναίκα. Τον Ιούνιο του 1999 διορίστηκε υπουργός Επικοινωνιών και διατηρήθηκε στο υπουργείο αυτό ως το θάνατό της.

### Υπηρεσιακή Πρόεδρος
Από τις 24 ως τις 25 Σεπτεμβρίου του 2008 η Ματσέπε ανέλαβε υπηρεσιακή πρόεδρος της χώρας, μέχρι την ορκωμοσία του προέδρου Καλέμα Μοτλάντε.

### Θάνατος
Απεβίωσε στην Πρετόρια από φυσικά αίτια, στις 6 Απριλίου 2009 σε ηλικία 72 ετών. Ο θάνατός της ήταν αδόκητος, όπως ανακοίνωσε η Νοτιοαφρικανική Υπηρεσία Μεταδόσεων.

## Εξωτερικοί σύνδεσμοι
* Matsepe-Casaburri dies in hospital - Νεκρολογία.

## Παραπομπές


Ματσεπε
Παύλιανη

Η **Παύλιανη** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφικά - ιστορικά στοιχεία
μικρογραφία|αριστερά|Περπατώντας στην Παύλιανη
Η Παύλιανη βρίσκεται στα νοτιοδυτικά όρια του πρώην νομού με την Περιφερειακή ενότητα Φωκίδας, μέσα σε πυκνό ελατοδάσος και σήμερα είναι ταχύτατα αναπτυσσόμενη τουριστικά. Είναι κτισμένη  στις νοτιοανατολικές πλαγιές της Οίτης σε υψόμετρο 1.040 μέτρων. Αποτελεί έναν από τους πιο ορεινούς οικισμούς της Φθιώτιδας και αφετηρία για εξορμήσεις στα γύρω βουνά καθώς και επισκέψεις στον Εθνικό Δρυμό της Οίτης, την «Πυρά του Ηρακλέους», το φαράγγι του Ασωπού και το «κάστρο του Κούβελου».

Μία άποψη για την ονομασία του χωριού αναφέρει ότι το όνομά της το οφείλει στους πρώτους της κατοίκους, οι οποίοι ήταν οι πρώτοι που πίστεψαν στα διδάγματα του Αποστόλου Παύλου. Πιο πιθανή εκδοχή όμως είναι να οφείλεται σε σλαβική ονομασία. Αρχικά το χωριό ήταν χτισμένο σε μια τοποθεσία με χαμηλότερο υψόμετρο, εκεί περίπου που τώρα βρίσκεται το χωριό Οίτη.

## Διοικητικά στοιχεία
Ως οικισμός αναφέρεται από την εποχή της Τουρκοκρατίας και μετά την απελευθέρωση επίσημα το 1835 να ορίζεται έδρα του τότε δήμου Ροδοντίων (Οιτών). Απετέλεσε έδρα της ομώνυμης κοινότητας από το 1912 με το ΦΕΚ 261Α - 31/08/1912 και έως την 31η Δεκεμβρίου 2010, οπότε καταργήθηκε με την εφαρμογή του προγράμματος Καλλικράτης και εντάχθηκε στον διευρυμένο Δήμο Λαμιέων και μαζί με τη γειτονική Κάτω Παύλιανη Φθιώτιδας  αποτελούν την τοπική κοινότητα Παύλιανης. Ο πληθυσμός της, σύμφωνα με την απογραφή του 2021, ως κοινότητα ανέρχεται σε 214 κατοίκους, στην απογραφή του 2011 σε 498 κατοίκους, ως οικισμός σε 367, ενώ με αυτήν του 2001 είχε 574 και 438 αντίστοιχα.

## Παραπομπές


## Πηγές
* Αποτελέσματα Απογραφής 2011 της ΕΛ.ΣΤΑΤ - Ελληνική Στατιστική Αρχή

## Εξωτερικοί σύνδεσμοι

* Ο ιστότοπος του Μορφωτικού & Πολιτιστικού Συλλόγου Παύλιανης 

Κατηγορία:Χωριά της περιφερειακής ενότητας Φθιώτιδας
Κατηγορία:Οίτη
Κατηγορία:Δήμος Λαμιέων
Σαραντάπηχο Κορινθίας

Το **Σαραντάπηχο** είναι σχεδόν ακατοίκητος οικισμός στην Πελοπόννησο και την Κορινθία.

## Γεωγραφικά - ιστορικά στοιχεία
Το Σαραντάπηχο βρίσκεται στα όρια με την Περιφερειακή Ενότητα Αχαΐας, ανάμεσα στα όρη Προφήτης Ηλίας και Μαύρο σε υψόμετρο 1.220 μέτρων στις πλαγιές της Κυλλήνης. Απέχει 42 χιλιόμετρα Ν.-ΝΔ. από το Ξυλόκαστρο (έδρα του δήμου) και 87 χιλιόμετρα Δ.-ΒΔ. από την Κόρινθο.

Ο Γάλλος περιηγητής Φρανσουά Πουκεβίλ την αναφέρει ως *Saranta-Apicos* (V, 184) να υπάγεται στην Επαρχία Κορινθίας (*Cadastre de la Corinthie en dehors de l' Isthme*) → Τμήμα Σικυώνας ή Βόχας (*Sicyonie ou Voca*) με αριθμό οικογενειών: 30. Στην Εκστρατεία του Μοριά καταγράφεται με την ονομασία *Sarandapikhon* να υπάγεται στην Επαρχία Κορίνθου (*Corinthe*) και να έχει πληθυσμό 65 οικογένειες (συνολικά 309 άτομα). Στο Αρχείο Ιωάννου Καποδίστρια αναφέρεται ως Σαραντάπηχον στην Επαρχία Κορίνθου → Τμήμα Ζάχολης με 65 οικογένειες (συν. 281 άτομα).

## Διοικητικά - πληθυσμιακά στοιχεία
Αναφέρεται επίσημα, μετά την Τουρκοκρατία, το 1834 να ορίζεται έδρα του τότε δήμου Χελυδορέας. Το 1912 ορίστηκε  έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Σαρανταπηχιώτικα αποτελούν την Κοινότητα Σαρανταπήχου, που υπάγεται στη Δημοτική Ενότητα Ευρωστίνης του Δήμου Ξυλοκάστρου-Ευρωστίνης και σύμφωνα με την απογραφή 2021 απογράφηκε 1 μόνο κάτοικος ενώ με αυτήν του 2011 δεν είχε 3. 

## Εξωτερικοί σύνδεσμοι
* Ιστοσελίδα για το Σαραντάπηχο.
* Ιστορικά "Σαραντάπηχο".
* Το Σαραντάπηχο από την ιστοσελίδα του Δήμου Ξυλοκάστρου – Ευρωστίνης.

## Παραπομπές


Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας
Κρίκελλο Ευρυτανίας

Το **Κρίκελλο** είναι ορεινό χωριό του νομού Ευρυτανίας. Είναι χτισμένο σε υψόμετρο 1.120 μέτρων στην ανατολική πλευρά του όρους Καλιακούδα, κοντά στις πηγές του Κρικελλοπόταμου (ή Κρικελλιώτη), και αποτελεί έναν από τους πιο ορεινούς οικισμούς της Ελλάδας.

Υπήρξε έδρα του τέως δήμου Ευρυτάνων από το 1833 και αναγνωρίστηκε ως κοινότητα το 1912. Σήμερα υπάγεται στον καλλικρατικό δήμο Καρπενησίου ενώ μέχρι το 2010 αποτελούσε την έδρα του καποδιστριακού δήμου Δομνίστας και ο πληθυσμός του, σύμφωνα με την απογραφή του 2011, είναι 161 κάτοικοι. Απέχει 31 χιλιόμετρα από το Καρπενήσι.

Στη διαδρομή προς το Κρίκελλο εντοπίζεται η θέση Κοκκάλια, όπου το 279 π.Χ. οι Αιτωλοί νίκησαν τους Γαλάτες.

Στις 28 Οκτωβρίου 1942 διεξήχθη η πρώτη μάχη τμήματος του ΕΛΑΣ υπό τον Άρη Βελουχιώτη κατά των Ιταλών στη θέση Κουφόβρυση.

Ωστόσο, σε χάρτη Αρμανίτικου (Βλαχικού) πληθυσμού στην Ελλάδα, καταγράφεται με το όνομα, *Crichelul.* Πιθανόν λόγο του Αρωμανικού πλυθησμού της περιοχής.

## Βιβλιογραφία
*Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


## Εξωτερικοί σύνδεσμοι

*GTP - Greek Travel Pages
*Κρίκελλο Ευρυτανίας 
* 

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας
Στάβλοι Ευρυτανίας

Οι **Στάβλοι** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γενικά στοιχεία
Οι Στάβλοι είναι κτισμένοι σε υψόμετρο 1.230 μέτρων στις δυτικές πλαγιές του όρους Οξυά, που αποτελεί απόληξη των Βαρδουσίων, και αποτελεί έναν από τους πιο ορεινούς οικισμούς της Ελλάδας.

Οι Στάβλοι ανήκουν στον καλλικρατικό Δήμο Καρπενησίου (τέως καποδιστριακός Δήμος Δομνίστας) και ο πληθυσμός τους, σύμφωνα με την απογραφή του 2011 ανέρχεται σε 253 κατοίκους. Το κοντινότερο χωριό στους Στάβλους είναι η Δομνίστα, που απέχει 8 χιλιόμετρα, ενώ απέχει 50 χιλιόμετρα από το Καρπενήσι.

Σύμφωνα με την παράδοση και αρχαιολογικά ευρήματα, εικάζεται ότι στην περιοχή βρίσκονταν τα ανάκτορα και οι στάβλοι του μυθικού βασιλιά Ευρύτου, ο οποίος έδωσε και το όνομά του στην Ευρυτανία. Τα ευρήματα περιλαμβάνουν κτερίσματα, κιονόκρανα και μυκηναϊκά τείχη.

Λόγω μεγάλης κατολίσθησης, πολλοί κάτοικοι εγκατέλειψαν στο παρελθόν το χωριό. Ο Γάλλος Πουκεβίλ αναφέρει ότι στα τέλη του 18ου αιώνα το χωριό είχε πληθυσμό περίπου 20 οικογένειες.

Μία άλλη ερμηνεία για την ονομασία του χωριού προέρχεται από την παράδοση ότι στην περιοχή βρίσκονταν οι στάβλοι της βασίλισσας των Φράγκων ιπποτών.

## Βιβλιογραφία
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας
Σκοπιά Ευρυτανίας

Η **Σκοπιά** είναι ορεινός οικισμός του Νομού Ευρυτανίας. Βρίσκεται κτισμένη σε υψόμετρο 1.120 μέτρων στο όρος Οξυά, που αποτελεί απόληξη των Βαρδουσίων. Μέχρι το 1928 ονομαζόταν *Τσεκλείστα*.

Η Σκοπιά ανήκει στον καλλικρατικό Δήμο Καρπενησίου (τέως καποδιστριακός δήμος Δομνίστας) και ο πληθυσμός της, σύμφωνα με την απογραφή του 2011, ανέρχεται σε 41 κατοίκους. Ο οικισμός συναποτελεί, μαζί με τη Δομνίστα και τον οικισμό Μαρίνος την Τοπική Κοινότητα Δομνίστης.

Κοντά στη Σκοπιά βρίσκεται το φαράγγι του «Πανταβρέχει».

## Βιβλιογραφία
* Συλλογικό έργο, 2006, *Νομός Ευρυτανίας*, τόμος 13, σειρά *ΕΛΛΑΔΑ*, Αθήνα, Εκδόσεις Δομή

## Εξωτερικοί σύνδεσμοι
* GTP - Greek Travel Pages

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας
Σελλά Ευρυτανίας

Τα **Σελλά** είναι ορεινό χωριό του Νομού Ευρυτανίας. Είναι κτισμένα σε υψόμετρο 1.030 μέτρων, στις πλαγιές του όρους Χελιδώνα. Υπάγονται διοικητικά στον Δήμο Καρπενησίου και ο πληθυσμός τους, σύμφωνα με την απογραφή του 2011, ανέρχεται σε 101 κατοίκους. Το χωριό απέχει 25 χιλιόμετρα από το Καρπενήσι.

## Τοπική Κοινότητα Σελλών
Στην Τοπική Κοινότητα, εκτός των Σελλών, υπάγεται ο οικισμός Μηλιά (33 κάτοικοι). Ο συνολικός πληθυσμός της *Τοπικής Κοινότητας Σελλών*' ανέρχεται σε 134 κατοίκους.

## Ιστορική Αναδρομή
Η πρώτη γραπτή αναφορά του χωριού ανάγεται σε οθωμανικά έγγραφα του 15ου αιώνα

## Βιβλιογραφία
*Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


## Εξωτερικοί σύνδεσμοι
*GTP - Greek Travel Pages
* Σελλά Ευρυτανίας 

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Άνω Χώρα Αιτωλοακαρνανίας

Η **Άνω Χώρα** είναι ορεινό χωριό του νομού Αιτωλοακαρνανίας στην περιοχή της ορεινής Ναυπακτίας. Είναι χτισμένη σε υψόμετρο 1.060 μέτρων στις δυτικές απολήξεις των Βαρδουσίων, στις πλαγιές του υψώματος που ονομάζεται Κερασοβούνι, και είναι ένα από τα ορεινότερα χωριά της Αιτωλοακαρνανίας. Απέχει περίπου 52 χιλιόμετρα από την Ναύπακτο, που είναι και η κοντινότερη μεγάλη πόλη. Στο παρελθόν ονομαζόταν *Μεγάλη Λομποτινά* ενώ τη σημερινή της ονομασία την απέκτησε το 1930. Η Άνω Χώρα αποτελεί την Τοπική κοινότητα Άνω Χώρας της Δημοτικής Ενότητας Αποδοτίας που ανήκει στον δήμο Ναυπακτίας και ο πληθυσμός της σύμφωνα με την απογραφή του 2021 είναι 114 κάτοικοι.

## Ιστορικά στοιχεία
Η Άνω Χώρα υπήρξε κεφαλοχώρι της ορεινής Ναυπακτίας και κύριο διοικητικό και πνευματικό κέντρο της περιοχής. Κατά την περίοδο της τουρκοκρατίας στην Άνω Χώρα λειτούργησε η μοναδική οργανωμένη σχολή της ορεινής Ναυπακτίας, η οποία αναφέρεται ως Σχολή της Λομποτινάς. Η σχολή λειτούργησε υπό την προστασία των Καναβαίων, παλιάς εύπορης Βυζαντινής οικογένειας, που αργότερα υπήρξαν κοτζαμπάσηδες στην περιοχή των Κραβάρων. Στη σχολή φοίτησε για δύο χρόνια ο Κοσμάς ο Αιτωλός. Στο διάστημα αυτό δάσκαλος στη σχολή ήταν ο μοναχός Ανανίας Δερβισιάνος.

Μετά την ίδρυση του Ελληνικού κράτους η Άνω Χώρα υπήρξε πρωτεύουσα του τοπικού δήμου της περιοχής, του Δήμου Αποδοτίας, ο οποίος λειτούργησε αρχικά στο διάστημα 1835 - 1912. Το 1912 ο δήμος καταργήθηκε και η Άνω Χώρα έγινε έδρα της ομώνυμης κοινότητας. Το 1996 επανασυστάθηκε ο δήμος Αποδοτίας με έδρα του πάλι την Άνω Χώρα. Ο δήμος καταργήθηκε για δεύτερη φορά το 2011 με το πρόγραμμα Καλλικράτης και αποτέλεσε μέρος του Δήμου Ναυπακτίας.

Κατά την διάρκεια του 20ου αιώνα ο πληθυσμός της Άνω Χώρας παρουσίασε μείωση, ακολουθώντας παρόμοια τύχη με τα περισσότερα ορεινά χωριά. Τα τελευταία χρόνια όμως γνωρίζει σημαντική τουριστική ανάπτυξη, συγκρατώντας τον πληθυσμό της. Το χωριό διαθέτει σήμερα ξενοδοχεία, ενοικιαζόμενα δωμάτια και εστιατόρια ενώ ως πρώην έδρα δήμου διαθέτει και Κέντρο Υγείας.

## Απογραφές πληθυσμού

## Πολιτισμός
Στα πλαίσια της πολιτιστικής προβολής του χωριού λειτουργεί από το 2016 λαογραφικό μουσείο ενώ από το 1999 διεξάγεται κάθε Οκτώβρη η επονομαζόμενη "Γιορτή κάστανου και τσίπουρου" με πλήθος επισκεπτών από τις γύρω περιοχές.Ένα κτίσμα με ιστορία αποτελεί ο παλιός νερόμυλος της εκκλησίας που μετρά πολλούς αιώνες παρουσίας στο χωριό. Αδιάψευστος μάρτυρας ο λίθος στην τοιχοποιία του που αναγράφει το έτος 1729. Αναπαλαιώθηκε το 2019 και αποτελεί ένα από τα σημαντικά σημεία αναφοράς του χωριού.

## Παραπομπές


## Εξωτερικοί σύνδεσμοι
* GTP - Greek Travel Pages
* Αιτωλοακαρνανία - Άνω Χώρα 
* ΕΡΤ - Εκπομπή "Μένουμε Ελλάδα" - Στην Άνω Χώρα της ορεινής Ναυπακτίας

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Μυρίκη Ευρυτανίας

Η **Μυρίκη** είναι ορεινό χωριό του νομού Ευρυτανίας. Είναι κτισμένη μέσα σε πυκνό ελατοδάσος, σε υψόμετρο 1.120 μέτρων στις πλαγιές του όρους Νεραϊδοβούνι, απέναντι του όρους Τυμφρηστού. Απέχει 10 χλμ. από το Καρπενήσι.

Η Μυρίκη ανήκει στον Δήμο Καρπενησίου και ο πληθυσμός, της σύμφωνα με την απογραφή του 2011, είναι 61 κάτοικοι. Μέχρι το 1927 ονομαζόταν **Μυρίσι** ή **Μύρισι**.

Το χωριό γνώρισε καταστροφές κατά την Επανάσταση του 1821 και κατά την Κατοχή στον Β΄ Παγκόσμιο Πόλεμο. Ο παλαιότερος ναός στο χωριό είναι της Αγίας Παρασκευής από το 1816. Ανατολικά του χωριού βρίσκεται το ξωκλήσι του Προφήτη Ηλία. Άλλοι ναοί είναι: ο Άγιος Γεώργιος και ο Άγιος Κωνσταντίνος.

## Βιβλιογραφία
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Εθνικός ύμνος του Πακιστάν

Το **Qaumī Tarāna** (στη γλώσσα Ουρντού: قومی ترانہ} είναι ο εθνικός ύμνος του Πακιστάν. Παρουσιάζει το μοναδικό χαρακτηριστικό να έχει γραφεί η μουσική του πριν τους στίχους. Τη μουσική του ύμνου συνέθεσε ο Αχμέτ Γκουλαμάλι Τσάγκλα (Ahmed Ghulamali Chagla) και οι στίχοι είναι του Αμπού αλ- Ασάρ (Hafeez Jullundhri). Αποτελείται από τρεις στροφές και καθιερώθηκε επίσημα το 1954.

## Ιστορία
Την ημέρα της ανεξαρτησίας του, στις 14 Αυγούστου του 1947, το Πακιστάν δεν είχε εθνικό ύμνο. Όταν έγινε η έπαρση της σημαίας στην τελετή, ακούστηκε το τραγούδι "*Pakistan Zindabad, Azadi Paendabad*". Η σημαία είχε εγκριθεί από τη συμβουλευτική συνέλευση μόλις τρεις ημέρες νωρίτερα.  Ο Μοχάμετ Άλι Τζίναχ, πρώτος κυβερνήτης του Πακιστάν ανέθεσε στον Αζάντ να γράψει έναν ύμνο μέσα σε λίγες ημέρες. Ο ύμνος που γράφτηκε από τον Αζάντ εγκρίθηκε αμέσως από τον Τζίνα και παίχτηκε στο ραδιόφωνο του Πακιστάν. Το έργο του Αζάντ παρέμεινε ο εθνικός ύμνος επί σχεδόν 18 μήνες, παρότι είχε ανταγωνισμό από κάποιον Μπ. Τ. Μπαγκάρ.

Το 1950 το θέμα να γραφεί ένας νέος εθνικός ύμνος παρουσιάστηκε ξανά επιτακτικό, ενόψει της επίσημης επίσκεψης του σάχη του Ιράν Ρεζά Παχλεβί στο Πακιστάν. Παρουσιάστηκε μια μουσική σύνθεση από τον Τσάγκλα.. Ο ύμνος καθιερώθηκε επίσημα το 1954.

Ωστόσο, η μουσική ήταν σύνθεση του 1950 και είχε ήδη χρησιμοποιηθεί σε πολλές περιστάσεις προτού γίνει η καθιέρωση. Το 1950 ο ύμνος παίχτηκε χωρίς στίχους. Τον Αύγουστο του 1954 έγινε η επίσημη καθιέρωσή του. Ο ύμνος παίχτηκε επίσης στη διάρκεια της επίσκεψης του πρωθυπουργού του Πακιστάν στις ΗΠΑ. Στο ραδιόφωνο του Πακιστάν ο ύμνος ακούστηκε για πρώτη φορά μετά την επίσημη έγκρισή του στις 13 Αυγούστου του 1954. Ο συνθέτης Τσάγκλα είχε πεθάνει το 1953, λίγο πριν την επίσημη καθιέρωση του ύμνου.

## Αρχική έκδοση
Λίγες είναι οι πληροφορίες για τον αρχικό ύμνο του Αζάντ. Οι στίχοι του ύμνου προέρχονται από την εφημερίδα "Αυγή".

## Η σημερινή έκδοση του ύμνου
Οι στίχοι γράφτηκαν στην Ουρντού, με τη χρήση περσικής γραμματικής. Καθεμιά λέξη σε ολόκληρο τον ύμνο είναι περσικής ή αραβικής προέλευσης, με την εξαίρεση της λέξης *"ka"* ( کا, *"από"* ) η οποία έχει καθαρά προέλευση από την Ουρντού. Ο ύμνος διαρκεί 1 λεπτό και 20 δευτερόλεπτα, και χρησιμοποιεί 21 μουσικά όργανα και 38 διαφορετικούς τόνους.

## Παραπομπές


## Εξωτερικοί σύνδεσμοι
* Πληροφορίες για τον ύμνο από το Υπουργείο Πληροφοριών του Πακιστάν

Κατηγορία:Εθνικοί ύμνοι
Κατηγορία:Εθνικά σύμβολα του Πακιστάν
Καρυά Κορινθίας

Η **Καρυά** ή **Καρυές** είναι ορεινό χωριό του νομού Κορινθίας, δυτικά του Κιάτου. Είναι χτισμένη σε υψόμετρο 1.300 μέτρων στις πλαγιές της Ζήρειας και αποτελεί έναν από τους πιο ορεινούς οικισμούς της Πελοποννήσου.

Η Καρυά ανήκει στον δήμο Ξυλοκάστρου - Ευρωστίνης και ο πληθυσμός της σύμφωνα με την απογραφή του 2021 είναι 48 κάτοικοι.

## Πληροφορίες
Στην Εκστρατεία του Μοριά καταγράφεται με την ονομασία *Karya* να υπάγεται στην Επαρχία Κορίνθου (*Corinthe*) και να έχει πληθυσμό 187 οικογένειες (συνολικά 888 άτομα). Στο Αρχείο Ιωάννου Καποδίστρια αναφέρεται ως Καρυά στην Επαρχία Κορίνθου, τμήμα Ζάχολης, με 187 οικογένειες (συν. 810 άτομα). 

Μετά την Επανάσταση του 1821, με βασιλικό διάταγμα του 1834, η Καρυά αποτέλεσε δήμο και πρώτος δήμαρχος το 1835 ήταν ο Ανδρέας Οικονομόπουλος. Στις 27 Νοεμβρίου 1840 η Καρυά συγχωνεύτηκε στο δήμο Σικυωνίων, αργότερα εντάχθηκε στο δήμο Τρικάλων Κορινθίας, ενώ το 1997 τελικά με το σχέδιο Καποδίστριας ενώθηκε με τα Καρυώτικα στο δήμο Ξυλοκάστρου.

Το 1840, το χωριό επισκέφθηκε ο βασιλιάς Όθωνας με την Αμαλία. Οι Καρυές άρχισαν να παρακμάζουν μετά το 1880, όταν άρχισε σταδιακά η κάθοδος των κατοίκων προς τα μεγάλα αστικά κέντρα, αλλά και προς περισσότερο πεδινές περιοχές της Κορινθίας.

Στην Καρυά βρίσκεται η βυζαντινή εκκλησία της Κοιμήσεως της Θεοτόκου, από τον 13ο αιώνα, η οποία έχει μετατραπεί σε σχολείο κατά το ήμισυ.

Από την Καρυά, διακρίνεται στον ορίζοντα η κορυφή της Ζήρειας.

## Πληθυσμός
Ο πληθυσμός της Καρυάς στον χρόνο έχει παρουσιάσει μεγάλες αυξομειώσεις εξαιτίας της μετακίνησης των κατοίκων μεταξύ του χωριού και του αντίστοιχου παραθαλάσσιου οικισμού (τα Καρύωτικα). Ο πληθυσμός του χωριού παρέμεινε σχετικά σταθερός την περίοδο 1879 - 1940, ωστόσο μεταπολεμικά το χωριό εγκαταλείφθηκε εξολοκλήρου και ξανακατοικήθηκε τυπικά μόνο από την δεκαετία του 80 και έπειτα.

## Προσωπικότητες
* Σπυρίδων Τσαγρής, ανώτατος δικαστικός και πρόεδρος του Αρείου Πάγου
* Η οικογένεια του ποιητή Κώστα Καρυωτάκη.

## Παραπομπές


## Εξωτερικοί σύνδεσμοι
* GTP - Greek Travel Pages
* Δήμος Ξυλοκάστρου - Καρυά

Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας
Κύπελλο Ελλάδος υδατοσφαίρισης ανδρών 2000

Τη σεζόν **1999–00** η τελική φάση του Κυπέλλου Ελλάδος υδατοσφαίρισης ανδρών διεξήχθη στο κολυμβητήριο της Νίκαιας στις 2 και 3 Μαρτίου 2000. Κυπελλούχος αναδείχθηκε ο Εθνικός Πειραιώς για 11η φορά στην ιστορία του.

## Αποτελέσματα

### Φάση των 16

* Ε.Ν.Ο. Αιγυπτιωτών – '''Α.Ν.Ο. Γλυφάδας'''
* Π. Φάληρο – '''Παναθηναϊκός'''
* Νηρέας Χαλανδρίου – **[[Ν.Ο. Πατρών]]**
* '''Ν.Ο. Χίου''' – Ν.Ο. Χαλκίδας
* '''Εθνικός''' – Όμιλος Φίλων Θαλάσσης 17–6
* '''Ολυμπιακός''' – Άρης Θεσσαλονίκης 14–5
* Π.Α.Ο.Κ. – '''Ν.Ο. Χανίων''' 6–12
* **[[ΝΟ Βουλιαγμένης (υδατοσφαίριση ανδρών)|Ν.Ο. Βουλιαγμένης]]** – Κ.Ο. Ξάνθης 14–4

### Προημιτελικοί
**<u>1ος αγώνας</u>**

* Ολυμπιακός – '''Παναθηναϊκός''': 10 - 12
* Ν.Ο. Χανίων – **[[ΝΟ Βουλιαγμένης (υδατοσφαίριση ανδρών)|Ν.Ο. Βουλιαγμένης]]**: 8 - 9
* Ν.Ο. Πατρών – Εθνικός: 10 - 12
* '''Α.Ν.Ο. Γλυφάδας''' – Ν.Ο. Χίου: 12 - 8

**<u>2ος αγώνας</u>**

* Παναθηναϊκός – **[[Ολυμπιακός Σ.Φ.Π. (υδατοσφαίριση ανδρών)|Ολυμπιακός]]**: 7 - 10
* **[[ΝΟ Βουλιαγμένης (υδατοσφαίριση ανδρών)|Ν.Ο. Βουλιαγμένης]]** – Ν.Ο. Χανίων: 12 - 6
* **[[Εθνικός Όμιλος Φιλάθλων Πειραιώς-Φαλήρου (υδατοσφαίριση)|Εθνικός]]** – Ν.Ο. Πατρών: 11 - 9
* '''Ν.Ο. Χίου''' – Α.Ν.Ο. Γλυφάδας: 13 - 8

### Ημιτελικοί
* **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** **[[Εθνικός Όμιλος Φιλάθλων Πειραιώς-Φαλήρου (υδατοσφαίριση)|Εθνικός]]** - Ν.Ο. Βουλιαγμένης 24px: 13 - 12 (παρ., κανονικός αγώνας 12 - 12)
* **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** '''Ολυμπιακός''' – Ν.Ο. Χίου 24px:  9 - 8 (παρ., κανονικός αγώνας 8 - 8)

### Μικρός τελικός
* 24px **[[ΝΟ Βουλιαγμένης (υδατοσφαίριση ανδρών)|Ν.Ο. Βουλιαγμένης]]** - Ν.Ο. Χίου: 24px 11 - 7

### ΤΕΛΙΚΟΣ

Σκορ ανά περίοδο: 2–5, 3–1, 3–4, 3–1, (1–0 παράταση)

**ΕΘΝΙΚΟΣ ([[Γιώργος Μορφέσης]])**: Πολίτης, Κόχειλας Νικ., Σχίζας 3, Κοκκινάκης 1, Μπλάνης, Στελάτος 1, Χάμπερτ 3, Καλακόνας 1, Κεχαγιάς Χ. 2, Κόχειλας Γ., Στεργιόπουλος 1, Μπούφεσης Χρ., Θεοδοσίου

**ΟΛΥΜΠΙΑΚΟΣ ([[Νίκολα Στάμενιτς]])**: Βολτυράκης, Βλοντάκης Αντ., Γιάγκος 1, Χατζηθεοδώρου 4, Ψύχος 1, Κραβαρίτης Δ. 5, Θωμάκος, Λαγωνικάκης, Πλατανίτης, Σιμάκος, Ευαγγελός, Κώνστας, Οικονομίδης

## Κατάταξη

# **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** **[[Εθνικός Πειραιώς]]**:  **Κυπελλούχος Ελλάδος 2000 (11ος τίτλος)**
#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός Πειραιώς
# 24px Ν.Ο. Βουλιαγμένης
# 24px Ν.Ο. Χίου

## Παραπομπές


## Πηγές
*Εφημερίδα «Ριζοσπάστης»
*http://www.express.gr/news/sports/155383oz_20090410155383.php3

2000
Κατηγορία:Υδατοσφαίριση το 2000
Κύπελλο Ελλάδος υδατοσφαίρισης ανδρών 2001

Τη σεζόν **2000-2001** η τελική φάση του Κυπέλλου Ελλάδος υδατοσφαίρισης ανδρών διεξήχθη στην Πάτρα στις 30 και 31 Μαρτίου 2001. Κυπελλούχος αναδείχθηκε ο Ολυμπιακός.

## Αποτελέσματα

### Α' Φάση
13/12/2000

* Ε.Ν.Ο. Αιγυπτιωτών – **Άρης Νικαίας** 5–9
* Κ.Ο. Ποσειδώνας Ιλισίων – **Θρίαμβος Πατρών** 6–11
* Πανιώνιος – **Άρης Θεσσαλονίκης** 9–13
* Κ.Ο. Ξάνθη – **Ν.Ο. Χαλκίδα** 10–17
* Παλαιό Φάληρο – **Π.Α.Ο.Κ.** 7–9
* **Νηρέας Χαλανδρίου** – Ο.Φ.Η. 11–4

16/12/2000

* **Ηλυσιακός** – Ηρακλής Θεσσαλονίκης 15–13

17/12/2000

* **Ν.Α.Ο. Κέρκυρα** – Ο.Φ.Θ. 12–7

### Φάση των 16
17/01/2001

* '''Παναθηναϊκός''' – Π.Α.Ο.Κ. 13–5
* **[[ΑΝΟ Γλυφάδας (υδατοσφαίριση ανδρών)|Α.Ν.Ο. Γλυφάδας]] –** Ηλυσιακός 11–5
* '''Ν.Ο. Βουλιαγμένης''' – Ν.Ο. Χίου 16–3
* Άρης Νικαίας – '''Εθνικός''' 5–16
* **[[Ολυμπιακός Σ.Φ.Π. (υδατοσφαίριση ανδρών)|Ολυμπιακός]] –** Νηρέας Χαλανδρίου 19–4
* **[[Ν.Ο. Πατρών]]** – Ν.Ο. Χαλκίδας 9–8
* **Θρίαμβος Πατρών –** Ν.Α.Ο. Κέρκυρα 14–4
* '''Ν.Ο. Χανίων''' – Άρης Θεσσαλονίκης 15–10

### Προημιτελικοί
21/02/2001 – 1ος αγώνας

* Παναθηναϊκός – **[[Ολυμπιακός Σ.Φ.Π. (υδατοσφαίριση ανδρών)|Ολυμπιακός]]**: 5 - 10
* '''Εθνικός''' – Ν.Ο. Χανίων: 10 - 8
* Θρίαμβος Πατρών – **[[ΑΝΟ Γλυφάδας (υδατοσφαίριση ανδρών)|Α.Ν.Ο. Γλυφάδας]]**: 4 - 16
* Ν.Ο. Πατρών – '''Ν.Ο. Βουλιαγμένης''': 8 - 9

07/03/2001 – 2ος αγώνας

* **[[Ολυμπιακός Σ.Φ.Π. (υδατοσφαίριση ανδρών)|Ολυμπιακός]]** – Παναθηναϊκός: 12 - 6
* Ν.Ο. Χανίων – Εθνικός: 10 - 10
* **[[ΑΝΟ Γλυφάδας (υδατοσφαίριση ανδρών)|Α.Ν.Ο. Γλυφάδας]]** – Θρίαμβος Πατρών: 11 - 6
* **[[ΝΟ Βουλιαγμένης (υδατοσφαίριση ανδρών)|Ν.Ο. Βουλιαγμένης]]** – Ν.Ο. Πατρών: 8 - 5

### Ημιτελικοί
30/03/2001
* '''Ολυμπιακός''' – Εθνικός: 10 - 8
* **[[ΝΟ Βουλιαγμένης (υδατοσφαίριση ανδρών)|Ν.Ο. Βουλιαγμένης]]** – Α.Ν.Ο. Γλυφάδας: 7 - 6

### Μικρός τελικός
31/03/2001
* **[[ΑΝΟ Γλυφάδας (υδατοσφαίριση ανδρών)|Α.Ν.Ο. Γλυφάδας]]** – Εθνικός: 13 - 11

### Τελικός
31/03/2001

**ΟΛΥΜΠΙΑΚΟΣ (Ντράγκαν Ματουτίνοβιτς)**: Βολτυράκης, Πλατανίτης 2, Σιμάκος, Χατζηθεοδώρου 1, Τζόγκας 2, Βαφειάδης, Ψύχος, Λαγωνικάκης, Χατζής, Θωμάκος 3, Γιάγκος, Κραβαρίτης Δ. 1, Μαρούλης

**ΒΟΥΛΙΑΓΜΕΝΗ (Βαγγέλης Ρούπακας)**: Ρέππας, Αφρουδάκης Γ., Μάζης, Κουτσογιάννης 1, Μαυρωτάς 2, Τσίκλος, Κατρουτζανάκης, Καφετζόπουλος 2, Πρωτονοτάριος, Σάντα 2, Μουριάδης, Μπουλουγουράς, Αφρουδάκης Χρ.

## Κατάταξη

# **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός]] **: **Κυπελλούχος Ελλάδος 2001**
# 24px Ν.Ο. Βουλιαγμένης
# 24px Α.Ν.Ο. Γλυφάδας
# 24px Εθνικός

## Πηγές
 
* http://www.express.gr/news/sports/155383oz_20090410155383.php3

## Παραπομπές


2001
Κατηγορία:Υδατοσφαίριση το 2001
Κύπελλο Ελλάδος υδατοσφαίρισης ανδρών 2004-2005

Το Κυπέλλου Ελλάδος πόλο ανδρών της περιόδου 2004–05 ήταν το 27ο στην ιστορία του θεσμού. Δικαίωμα συμμετοχής είχαν όλες οι ομάδες της Α1 και της Α2 (24 ομάδες συνολικά). Συγκεκριμένα, οι 12 ομάδες της Α2 2004–05, οι δύο ομάδες που κέρδισαν την άνοδο από την Α2 2003–04 στην Α1 2004–05, καθώς και οι δύο ομάδες που κατέλαβαν τις θέσεις 9 και 10 στην Α1 2003–04 ξεκίνησαν από την α' φάση της διοργάνωσης. Οι οκτώ πρώτες ομάδες του πρωταθλήματος Α1 2003–04 εισήλθαν στη διοργάνωση κατά τη β' φάση. Η τελική φάση διεξήχθη στη Θεσσαλονίκη στις 9 και 10 Απριλίου 2005. Κυπελλούχος αναδείχθηκε ο Εθνικός Πειραιώς για 12η φορά στην ιστορία του.

## Α' φάση

## Β' φάση

## Προημιτελικοί

## Τελική φάση
### Ημιτελικοί

### Μικρός τελικός

### Μεγάλος τελικός

**ΕΘΝΙΚΟΣ (Μάκης Βολτυράκης)**: Καραμπέτσος, Μυλωνάκης, Μάζης 3, Κοκκινάκης 1, Χατζηκυριακάκης 4, Χατζηαλέξης, Μπλάνης 2, Μπουλουγουράς, Γαβαλάς Θ., Στελάτος 1, Βλοντάκης 1, Δήμου Κ., Μπενόπουλος

**ΝΟ ΠΑΤΡΩΝ (Γιώργος Κακουλίδης)**: Γιάντσιτς, Παπαδέας 1, Νικολαντωνάκης, Κανελλόπουλος, Αποσκίτης, Λαμπάτος, Μάνεσης, Κολόμβος, Χριστοφής, Μπιτσάκος 1, Αυγουστιανάκης, Γεωργαράς Μ. 3, Καρδόνας 3.

## Κατάταξη
# **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** **[[Εθνικός Πειραιώς]] **:  **Κυπελλούχος Ελλάδος 2005**
# 24px Ν.Ο. Πατρών
#  24x24εσ|630px seven vertical stripes HEX-ED1C24 and White Ολυμπιακός Πειραιώς
# 24px Α.Ο. Παλαιού Φαλήρου

## Πηγή

*Αρχείο Αθλητικής Ηχούς

## Παραπομπές


2005
Κατηγορία:Υδατοσφαίριση το 2005
Κατηγορία:Υδατοσφαίριση το 2004
Κύπελλο Ελλάδος υδατοσφαίρισης ανδρών 2006

Τη σεζόν **2005-2006** η τελική φάση του Κυπέλλου Ελλάδος υδατοσφαίρισης ανδρών διεξήχθη στην Άρτα την 1 και 2 Απριλίου 2006. Η διοργάνωση σημαδεύτηκε από την αποχή των βασικών παικτών, έπειτα από απεργία που κήρυξε ο Σύνδεσμος Ελλήνων Αθλητών Υδατοσφαίρισης διαμαρτυρόμενος για μια νέα διάταξη περί μεταγραφών. Κυπελλούχος αναδείχθηκε εύκολα ο Ολυμπιακός, του οποίου οι βασικοί υδατοσφαιριστές μετείχαν κανονικά στους αγώνες σε αντίθεση με τις υπόλοιπες ομάδες του φάιναλ φορ. Εκτός των άλλων αυτή ήταν και η πρώτη από τις πέντε συμμετοχές του Πανιωνίου σε τελικό.

## Αποτελέσματα

* **Α' Φάση**
** **Παλαιό** **Φάληρο–**Ιωνικός Νικαίας 14–4
** Ξάνθη–**Ηρακλής** 7–15
** **Χαλκίδα–**Αρης Θεσσαλονίκης 15–9
** **Νηρέας** **Χαλανδρίου–**Παναθηναϊκός 12–7
** Κέρκυρα–**ΠΑΟΚ** 6–7
** Ρέθυμνο–**ΝΟΒΑ** 9–18
** ΟΦΗ–Ποσειδώνας Ιλισίων 7–11
* **Β' Φάση**
** **Πανιώνιος–**Παλαιό Φάληρo 14–8
** **Εθνικός–**Νηρέας Χαλανδρίου 14–10
** **Γλυφάδα–**Χαλκίδα 13–2
** ΝΕ Πατρών–**ΝΟΒΑ** 5–16
** Ποσειδώνας Ιλισίων–**Βουλιαγμένη** 7–13
** Πάτρα–**ΠΑΟΚ** 1–11
** Ηρακλής–**Χίος** 1–11
** Χανιά–**Ολυμπιακός** 7–12
* **Προημιτελικοί**
** Βουλιαγμένη–**Πανιώνιος** 7–8
** ΝΟΒΑ–**Ολυμπιακός** 2–18
** ΠΑΟΚ–**Εθνικός** 5–11
** Γλυφάδα–**Χίος** 6–16
* **Ημιτελικοί**
** '''Ολυμπιακός''' – Ν.Ο. Χίου: 10–3
** '''Πανιώνιος''' – Εθνικός: 13–5
* **Μικρός τελικός**
** **[[Ν.Ο. Χίου]]** - Εθνικός: 15–4
* **ΤΕΛΙΚΟΣ**

ΟΛΥΜΠΙΑΚΟΣ (Βαγγέλης Πάτερος): Δεληγιάννης, Πλατανίτης, Σαλπαδήμας, Κόχειλας Νικ., Χατζηθεοδώρου 5, Δελακάς Βαγγ. 3, Ντόσκας 2, Ψύχος 2, Κόχειλας Γ., Νίκιτς 1, Κατσουλάκης 2, Σχίζας 1, Φλώρος Χρ.

ΠΑΝΙΩΝΙΟΣ (Αλέκος Βάσος): Φλέγκας, Ξυλάς, Δημαλάς, Κακούνης, Κουτσιαλής 1, Τζαμαντάκης, Δραγώνας, Λάππας, Μουρίκης Κ. 3, Μπεριστιάνος 1, Πέτροβιτς, Καπότσης, Κέννεντυ

## Κατάταξη

# **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός]]** **Κυπελλούχος Ελλάδος 2006**
# 24px Πανιώνιος
# 24px Ν.Ο. Χίου
# 24px Εθνικός

## Πηγές

* http://www.express.gr/news/sports/155383oz_20090410155383.php3


## Παραπομπές


2006
Κατηγορία:Υδατοσφαίριση το 2006
Κύπελλο Ελλάδος υδατοσφαίρισης ανδρών 2007

Τη σεζόν **2006-2007** η τελική φάση του Κυπέλλου Ελλάδος υδατοσφαίρισης ανδρών διεξήχθη στην Καλαμάτα στις 19 και 20 Μαΐου 2007. Κυπελλούχος αναδείχθηκε ο Ολυμπιακός για δέκατη φορά στην ιστορία του νικώντας για πρώτη φορά σε τελικό τον μεγάλο του αντίπαλο, Εθνικό.

## Αποτελέσματα

* **Β' Φάση**
** Λάρισα – **ΝΟΒΑ** 7–10
** **Ολυμπιακός –** Νηρέας Χαλανδρίου 17–5
** **Βουλιαγμένη –** ΠΑΟΚ 9–6
** Χαλκίδα – **Ηρακλής** 10–14
** **Εθνικός –** Ν.Ο. Πατρών 9–2
** Ν.Ε. Πατρών – **Πανιώνιος** 4–13
** Παλαιό Φάληρο – **Γλυφάδα** 7–8 (παρ., κ.α. 7–7)
** **Χανιά** – Χίος 10–9
* **Προημιτελικοί**
** ΝΟΒΑ – **Βουλιαγμένη** 9–23
** Γλυφάδα – **Εθνικός** 7–9
** Ηρακλής – **Πανιώνιος** 9–17
** Χανιά – **Ολυμπιακός** 4–12
* **Ημιτελικοί**
** '''Ολυμπιακός''' – Πανιώνιος: 12–8
** '''Εθνικός''' – Ν.Ο. Βουλιαγμένης: 9–6
* **Μικρός τελικός**
** Πανιώνιος - Ν.Ο. Βουλιαγμένης: 8–7
* **ΤΕΛΙΚΟΣ**

**ΟΛΥΜΠΙΑΚΟΣ (Βαγγέλης Πάτερος)**: Δεληγιάννης, Κόχειλας Νικ., Δελακάς, Σάντα 2, Χατζηθεοδώρου 1, Θεοδωρόπουλος, Βράνιες 1, Ντόσκας 3, Αφρουδάκης Γ. 1, Νίκιτς 1, Κομάντινα 2, Σταθόπουλος

**ΕΘΝΙΚΟΣ (Μάκης Βολτυράκης)**: Σέφικ, Μυλωνάκης 2, Μάζης, Κοκκινάκης, Χατζηκυριακάκης, Νόσεκ, Μπλάνης, Καλακώνας 1, Αφρουδάκης Χρ. 1, Εμμανουηλίδης Ι. 1, Βλοντάκης, Δήμου Κ., Καραμπέτσος

## Κατάταξη

#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός]]**: **Κυπελλούχος Ελλάδος 2007**
# **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Εθνικός 
# 24px Πανιώνιος
# 24px Ν.Ο. Βουλιαγμένης


## Παραπομπές
2007
Κατηγορία:Υδατοσφαίριση το 2007
Κύπελλο Ελλάδος υδατοσφαίρισης ανδρών 2008

Τη σεζόν **2007-2008** η τελική φάση του Κυπέλλου Ελλάδος υδατοσφαίρισης ανδρών διεξήχθη στην Τρίπολη στις 4 και 5 Απριλίου 2008. Κυπελλούχος αναδείχθηκε ο Ολυμπιακός.

## Αποτελέσματα

* **Α' Φάση**
** **Π. Φάληρο**-Κέρκυρα 13–10
** **ΟΦΗ**-ΝΟΒΑ 18–7
** ΟΥΚ Βόλου-**Ν.Ε. Πατρών** 4–17
** Χαλκίδα-**Ν.Ο. Καλαμακίου** 6–10
** **Ηρακλής**-Λάρισα 11–6
** **Γλυφάδα**-Ν.Ο. Πατρών 18–7
** **Ιωνικός Νικαίας**-Γ.Σ. Περιστερίου 11–5
** Ποσειδών Ιλισίων-**Νηρέας Χαλανδρίου** 6–8 (παράταση)
* **Β' Φάση**
** **Πανιώνιος** - Χίος 12–10
** **Βουλιαγμένη** - Ιωνικός Νικαίας 18–4
** **Χανιά** - ΟΦΗ 14–5
** **Γλυφάδα** - Π. Φάληρο 11–10
** Νηρέας Χαλανδρίου - **ΠΑΟΚ** 10–11
** **Ν.Ε.** **Πατρών** - Ν.Ο. Καλαμακίου 13–5
** Ηρακλής - **Ολυμπιακός** 7–24
** Παναθηναϊκός - **Εθνικός** 5–15
* **Προημιτελικοί**
** ΝΕ Πατρών – **Πανιώνιος** 8–9
** **Γλυφάδα** – Χανιά 13–9
** **Εθνικός** – Βουλιαγμένη 16–5
** **Ολυμπιακός** – ΠΑΟΚ 15–4
* **Ημιτελικοί**
** '''Ολυμπιακός''' - Εθνικός: 12–8
** '''Πανιώνιος''' – Α.Ν.Ο. Γλυφάδα: 13–5
* **Μικρός τελικός**
** '''Εθνικός''' - Α.Ν.Ο. Γλυφάδα: 9–3
* **ΤΕΛΙΚΟΣ**
** '''Ολυμπιακός''' – Πανιώνιος: 10–4

## Κατάταξη

#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός]]**: **Κυπελλούχος Ελλάδος 2008**
# 24px Πανιώνιος:
# **[[Αρχείο:600px_Blu_e_Bianco_Strisce.png|24x24εσ|600px Blu e Bianco Strisce]]** Εθνικός
# 24px Α.Ν.Ο. Γλυφάδα

## Παραπομπές
2008
Κατηγορία:Υδατοσφαίριση το 2008
Κύπελλο Ελλάδος υδατοσφαίρισης ανδρών 2009

Τη σεζόν **2008-2009** η τελική φάση του Κυπέλλου Ελλάδος υδατοσφαίρισης ανδρών διεξήχθη στην Πτολεμαΐδα στις 11 και 12 Απριλίου 2009. Δεν έγινε μικρός τελικός. Κυπελλούχος αναδείχθηκε ο Ολυμπιακός.

## Αποτελέσματα

* **Φάση των 32**
** Νηρέας Χαλανδρίου – **Ν.Ο. Σύρου** 8 - 16
** '''Καλαμάκι''' – Κέρκυρα 8 - 6
** Ο.Φ.Η. – '''Ν.Ε. Πατρών''' 3 - 11
** Λάρισα – **[[Ν.Ο. Πατρών]]**  5 - 12
** Ηλυσιακός – **ΟΥΚ Βόλου** 6 - 8
** '''Γλυφάδα''' – Ιωνικός Νικαίας 16 - 7
** **Ποσειδών Ιλ.** – Γ.Σ. Περιστερίου 9 - 7
** '''Π.Α.Ο.Κ.''' – Ηρακλής 15 - 10
* **Φάση των 16**
** '''Πανιώνιος''' – Χίος 14 – 8
** Ν.Ο. Σύρου – '''Ν.Ε. Πατρών''' 5 – 11
** Χανιά – '''Ολυμπιακός''' 4 – 14
** '''Καλαμάκι''' – ΟΥΚ Βόλου 14 – 10
** Γλυφάδα – '''Π.Α.Ο.Κ.''' 4 – 8
** Ν.Ο. Πατρών – '''Παλαιό Φάληρο''' 8 – 9
** Εθνικός – '''Βουλιαγμένη''' 9 –12
** '''Παναθηναϊκός''' – Ποσειδώνας Ιλισίων 13 – 7
***Προημιτελικοί**
**'''Π.Α.Ο.Κ.''' – Ν.Ε. Πατρών 13 – 9
**'''Ολυμπιακός''' – Βουλιαγμένη 9 – 2
**'''Πανιώνιος''' – Καλαμάκι 14 – 3
**'''Παναθηναϊκός''' – Παλαιό Φάληρο 11 – 8
* **Ημιτελικοί**
** '''Ολυμπιακός''' – Παναθηναϊκός: 8 – 4
** '''Πανιώνιος''' – Π.Α.Ο.Κ.: 11 – 8
* **ΤΕΛΙΚΟΣ**
** '''Ολυμπιακός''' – Πανιώνιος: 9 – 6

## Κατάταξη

#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός]]**: **Κυπελλούχος Ελλάδος 2009**
# 24px Πανιώνιος
# 24px Π.Α.Ο.Κ. και 24px Παναθηναϊκός

## Παραπομπές


2009
Κατηγορία:Υδατοσφαίριση το 2009
Κύπελλο Ελλάδος υδατοσφαίρισης ανδρών 2003-2004

Το Κυπέλλου Ελλάδος πόλο ανδρών της περιόδου 2003–04 ήταν το 26ο στην ιστορία του θεσμού. Δικαίωμα συμμετοχής είχαν όλες οι ομάδες της Α1 και της Α2 (24 ομάδες συνολικά). Συγκεκριμένα, οι 12 ομάδες της Α2 2003-04, οι δύο ομάδες που κέρδισαν την άνοδο από την Α2 2002-03 στην Α1 2003-04, καθώς και οι δύο ομάδες που κατέλαβαν τις θέσεις 9 και 10 στην A1 2002-03 ξεκίνησαν από την α΄ φάση της διοργάνωσης. Οι οκτώ πρώτες ομάδες του πρωταθλήματος Α1 2002-03 εισήλθαν στη διοργάνωση κατά τη β΄ φάση. Η τελική φάση διεξήχθη στην Αθήνα από 15 ως 18 Απριλίου 2004. Οι αγώνες έγιναν στο νέο Ολυμπιακό κολυμβητήριο του ΟΑΚΑ και για πρώτη και μοναδική φορά συμμετείχαν οκτώ ομάδες χωρισμένες σε δύο ομίλους. Σκοπός της διευρυμένης συμμετοχής ήταν το Κύπελλο να λειτουργήσει ως δοκιμαστική διοργάνωση ενόψει της Ολυμπιάδας 2004. Κυπελλούχος αναδείχθηκε ο Ολυμπιακός.

## Προκριματική φάση

## Τελική φάση

### Μικρός τελικός

### Μεγάλος τελικός

**ΟΛΥΜΠΙΑΚΟΣ (Βέσελιν Τζούχο)**: Δεληγιάννης, Πλατανίτης, Φλώρος Χρ., Καλακόνας, Χατζηθεοδώρου, Θεοδωρόπουλος 2, Τρμπόγεβιτς 2, Ψύχος 1, Ντόσκας, Κραβαρίτης Δ., Χατζής, Σχίζας, Θωμάκος 1

**ΒΟΥΛΙΑΓΜΕΝΗ (Βαγγέλης Ρούπακας)**: Ρέππας, Αφρουδάκης Γ. 1, Μάζης 1, Κουτσογιάννης 1, Αφρουδάκης Χρ., 1, Τσίκλος, Δουδέσης, Αφρουδάκης Ζ., Κατσαούνης, Λοράντος 1, Πρωτονοτάριος, Μιτελούδης, Χατζηδάκης

### Κατάταξη
#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός]]**: **Κυπελλούχος Ελλάδος 2004**
# 24px Ν.Ο. Βουλιαγμένης
# 24px Ν.Ο. Χανίων
# 24px Ν.Ο. Χίου

## Πηγές
*Αρχείο Αθλητικής Ηχούς



2004
Κατηγορία:Υδατοσφαίριση το 2004
Κατηγορία:Υδατοσφαίριση το 2003
Φορστερίτης

Ο **φορστερίτης** (αγγλ. forsterite) είναι νησοπυριτικό ορυκτό της ομάδας του ολιβίνη, του οποίου αποτελεί το πρώτο συστατικό παράμιξης. Το όνομα του δόθηκε προς τιμήν του βρετανού συλλέκτη και εμπόρου ορυκτών Αντ. Φόρστερ (Adolarius Jacob Forster (1793-1806)).

## Εμφάνιση, παραγενέσεις
Ανευρίσκεται σε βασικά και υπερβασικά εκρηξιγενή πετρώματα, τα οποία είναι πλούσια σε μαγνήσιο και σίδηρο (σιδηρομαγνησιούχα) και δεν περιέχουν διοξείδιο του πυριτίου (SiO2). Ο φορστερίτης (και τα άλλα ορυκτά της ομάδας του ολιβίνη έχουν πολύ υψηλά σημεία τήξεως (τα στερεοποιημένα ορυκτά είναι άτηκτα) και είναι τα πρώτα που κρυσταλλώνονται κατά την ψύξη του μάγματος. Γι' αυτό το λόγο, ορισμένες λάβες, κατά τις εκρήξεις των ηφαιστείων, περιέχουν ήδη στερεοποιημένους κρυστάλλους ορυκτών της ομάδας του ολιβίνη. Ορισμένα φλεβικά υπερβασικά πετρώματα συνίστανται αποκλειστικά από ορυκτά αυτής της ομάδας, όπως ο περιδοτίτης και ο δουνίτης.

Συχνά συνδέεται με χρωμίτη, ορυκτά της ομάδας του σπινελίου και πυροξένους. Ο φορστερίτης ανευρίσκεται, επίσης, σε σιδηρονικελιούχους μετεωρίτες.

Ημιπολύτιμη παραλλαγή του φορστερίτη είναι το περίδοτο, το οποίο δεν πρέπει να συγχέεται με τον περιδοτίτη.

Ο φορστερίτης εξαλλοιώνεται προς σερπεντίνη, τάλκη και μαγνησίτη.

Απαντά σε πολλά σημεία του πλανήτη, λόγω της σύνδεσής του με υπερβασικά εκρηξιγενή. Μεγάλοι φαινοκρύσταλλοί του βρίσκονται στον Βεζούβιο (Ιταλία), στη Νορβηγία (περιοχή Ramsdel) και στη Φινλανδία (περιοχή Ojamo), στα Ουράλια όρη και στη χερσόνησο Κόλα (Ρωσία), στην περιοχή Φόρστμπεργκ της δυτικής Γερμανίας στην περιφέρεια του Άιφελ. Επίσης στην περιοχή Minas Gerais της Βραζιλίας, στο όρος Φράνκλιν (Αυστραλία), στο Μεξικό και στην Αριζόνα των ΗΠΑ.

Περίδοτο ανευρίσκεται στη νήσο Ζαμπαργκάντ (Zabargad) της Ερυθράς θάλασσας, στο Πακιστάν και στη Μιανμάρ.

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Mindat.org
*Galleries.com
*Handbook of Mineralogy

## Βιβλιογραφία
*James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244

Φορστερίτης
Κατηγορία:Ορυκτά του πυριτίου
Κύπελλο Ελλάδος υδατοσφαίρισης ανδρών 2003

Το Κύπελλο Ελλάδας πόλο ανδρών της περιόδου 2002–03 ήταν το 25ο στην ιστορία του θεσμού. Δικαίωμα συμμετοχής είχαν όλες οι ομάδες της Α1 και της Α2 (24 ομάδες συνολικά). Συγκεκριμένα, οι 12 ομάδες της Α2 2002-03, οι δύο ομάδες που κέρδισαν την άνοδο από την Α2 2001-02 στην Α1 2002-03, καθώς και οι δύο ομάδες που κατέλαβαν τις θέσεις 9 και 10 στην Α1 2001-02 ξεκίνησαν από την α΄ φάση της διοργάνωσης. Οι οκτώ πρώτες ομάδες του πρωταθλήματος Α1 2001-02 εισήλθαν στη διοργάνωση κατά τη β΄ φάση. Αυτή ήταν η τελευταία διοργάνωση κυπέλλου κατά την οποία διεξήχθησαν διπλές αναμετρήσεις στα πλαίσια κάποιας φάσης (συγκεκριμένα διαξήχθησαν διπλές αναμετρήσεις στα πλαίσια των προημιτελικών). Η τελική φάση διεξήχθη στη Χίο στις 8 και 9 Φεβρουαρίου 2003. Κυπελλούχος αναδείχθηκε ο Ολυμπιακός. 

## Προκριματική φάση

### Προημιτελικοί

## Τελική φάση

### Ημιτελικοί

### Μικρός τελικός

### Μεγάλος τελικός

*Ολυμπιακός: Πλατανίτης 2, Χάμπερτ 2, Καλακώνας 3, Ψύχος, Μαρουλής 2, Θωμάκος 4.
*Χανιά: Βιζυράκης 2, Βουλγαράκης 3.

*MVP τελικής φάσης: Νίκος Ντούλος (ΝΟ Χίου).

### Κατάταξη
#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σ.Φ.Π. (υδατοσφαίριση ανδρών)|Ολυμπιακός]]**:  **Κυπελλούχος Ελλάδος 2003**
# 24px Ν.Ο. Χανίων
# 24px Ν.Ο. Χίου
# 24px Α.Ν.Ο. Γλυφάδας

## Παραπομπές


## Πηγή
*http://www.express.gr/news/sports/155383oz_20090410155383.php3



2003
Κατηγορία:Υδατοσφαίριση το 2003
Φαϋαλίτης

Ο **φαϋαλίτης** (αγγλ. fayalite) είναι νησοπυριτικό ορυκτό της ομάδας του ολιβίνη, του οποίου αποτελεί το τελευταίο (ακραίο) συστατικό παράμιξης. Το όνομα του προέρχεται από τη νήσο Φαϋάλ (Fayal) των Αζορών, όπου πρωτοβρέθηκε. Το χρώμα του εξαρτάται από την περιεκτικότητα σε σίδηρο: Όσο περισσότερο περιέχει, τόσο πιο σκούρος γίνεται. Οι καλοσχηματισμένοι κρύσταλλοι είναι σπάνιοι, αλλά εμφανίζουν το φαινόμενο της διπλοθλαστικότητας.

Ανευρίσκεται σε βασικά και υπερβασικά εκρηξιγενή πετρώματα, τα οποία είναι πλούσια σε μαγνήσιο και σίδηρο (σιδηρομαγνησιούχα) και δεν περιέχουν διοξείδιο του πυριτίου (SiO2). Συνδέεται με χρωμίτη, ορυκτά της ομάδας του σπινελίου, βασικά πλαγιόκλαστα, σερπεντίνη, διοψίδιο, κεροστίλβη και πυροξένους. 

Η διάδοσή του είναι παγκόσμια, λόγω της σύνδεσής του με εκρηξιγενή υπερβασικά πετρώματα. Καλοσχηματισμένοι κρύσταλλοι ανευρίσκονται στο Οάχου της Χαβάης, στις νήσους Λίπαρι, στον Βεζούβιο και στη Σικελία της Ιταλίας. Επίσης στο Κολοράντο και την Αριζόνα των ΗΠΑ, στη Νορβηγία, τη Γροιλανδία και στην περιοχή Red Rock Ridge της Ανταρκτικής.

Χρησιμοποιείται για την κατασκευή πυριμάχων υλικών και ως πρόσθετο σε υλικά λείανσης.

Ο φαϋαλίτης είναι, επίσης, συστατικό παράμιξης στην ομάδα του τεφροΐτη (Mn2SiO4).

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Mindat.org
*Galleries.com
*Handbook of Mineralogy

## Βιβλιογραφία
*James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244

Φαυαλιτης
Κατηγορία:Ορυκτά του πυριτίου
Ζιγοβίστι Αρκαδίας

Το **Ζιγοβίστι** ή **Ζυγοβίστι** είναι ορεινό χωριό του νομού Αρκαδίας. Είναι χτισμένο σε υψόμετρο 1.160 μέτρων στις πλαγιές του Μαινάλου και αποτελεί έναν από τους πιο ορεινούς οικισμούς της Πελοποννήσου. Έχει ανακηρυχθεί παραδοσιακός οικισμός. Το Ζυγοβίστι ανήκει στο δήμο Γορτυνίας και ο πληθυσμός του σύμφωνα με την απογραφή του 2021  είναι 27 κάτοικοι, οι οποίοι ασχολούνται με τη γεωργία, την κτηνοτροφία και την οικοδομία. Απέχει 6 χιλιόμετρα από τη Δημητσάνα.

## Ιστορικά στοιχεία
Το 1927 του αποδόθηκε η ονομασία Ζυγός, η οποία τελικά δεν διατηρήθηκε καθώς το 1932 επανήλθε η παλαιότερη ονομασία.

Οι πρώτοι κάτοικοι και ιδρυτές του χωριού ήταν οι Κovτoγιαvvαίoι, οι οποίοι ήρθαν από την περιοχή Αλαγονίας στη Μεσσηνία στα τέλη του 16ου αιώνα για να γλιτώσουν από τους Τούρκους. 

Το χωριό είχε σημαντικό ρόλο κατά την Επανάσταση του 1821 καθώς κάτοικοί του ήταν από τους πρώτους που ακολούθησαν το Θεόδωρο Κολοκοτρώνη, ο οποίος τους χρησιμοποίησε ως σωματοφύλακές του με την ονομασία "Αθάνατο Σώμα". Προς τιμήν τους η κεντρική πλατεία του χωριού λέγεται Πλατεία Αθανάτων, ενώ στην είσοδο του χωριού υπάρχει μαρμάρινο μνημείο. 

Στην πλατεία του χωριού βρίσκεται η εκκλησία Μεταμορφωσεως του Σωτήρα ενώ αξιοσημείωτα κτίσματα είναι το παλαιό δημοτικό σχολείο, το Καποδιστριακό Διδακτήριο, το οποίο λειτούργησε μέχρι το 1957 και χαρακτηρίστηκε διατηρητέο μνημείο.

## Πληθυσμός
Ο πληθυσμός του Ζιγοβιστίου γνώρισε σταθερότητα την περίοδο 1879 - 1940 αλλά μεταπολεμικά μειώθηκε σημαντικά. Τις τελευταίες τρείς δεκαετίες είναι σχετικά σταθερός.Το 2021 ωστόσο σημείωσε μεγάλη μείωση ο πληθυσμός.  

## Παραπομπές


## Εξωτερικοί σύνδεσμοι
* GTP - Greek Travel Pages
* Δήμος Δημητσάνης - Ζυγοβίστι
* Πληροφορίες για το Ζυγοβίστι

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Παραδοσιακοί οικισμοί της περιφερειακής ενότητας Αρκαδίας
Ράδος Αρκαδίας

Ο **Ράδος**, επίσης γνωστό ως **του Ράδου**, είναι ορεινό χωριό του νομού Αρκαδίας. Είναι χτισμένος σε υψόμετρο 1.180 μέτρων στις πλαγιές του Μαινάλου και αποτελεί έναν από τους πιο ορεινούς οικισμούς της Πελοποννήσου. Έχει χαρακτηριστεί παραδοσιακός οικισμός. Ο Ράδος ανήκε στον δήμο Δημητσάνας και ο πληθυσμός του σύμφωνα με την απογραφή του 2021 είναι 49 κάτοικοι. Απέχει 13 χιλιόμετρα από τη Δημητσάνα. 

Η ονομασία του χωριού ίσως προέρχεται από τις λέξεις *ραδές* ή *ραδιό*, τόπος με γκρεμούς, ενώ σχετίζεται και με Σλάβους που εγκαταστάθηκαν στην περιοχή τον 7ο αιώνα.  Η παλαιότερη γραπτή αναφορά του χωριού χρονολογείται το 1620 στα αρχεία των μοναστηριών της Δημητσάνας. Μέχρι το 18ο αιώνα, το χωριό δεν είχε υποταχθεί στους Τούρκους, παρά μόνο τότε αγοράστηκε από κάποιον Τούρκο. Κατά το 19ο αιώνα, η ιδιοκτησία του χωριού παραχωρήθηκε σε κατοίκους του.

Την πρώτη Κυριακή του Ιουλίου, διοργανώνεται μεγάλο πανηγύρι γνωστό ως "η γιορτή του Τσοπάνη", αφιερωμένο στους κτηνοτρόφους του χωριού.

## Πληθυσμός
Ο πληθυσμός του χωριού εμφάνισε σημαντικές αυξομειώσεις την περίοδο 1879 - 1940 αλλά μεταπολεμικά έχει μειωθεί σημαντικά. 

## Παραπομπές


## Εξωτερικοί σύνδεσμοι
* GTP - Greek Travel Pages
* Δήμος Δημητσάνης - Του Ράδου
* Πληροφορίες για το χωριό του Ράδου

Κατηγορία:Δήμος Γορτυνίας 
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Παραδοσιακοί οικισμοί της περιφερειακής ενότητας Αρκαδίας
Νεράιδα Νεβρόπολης Αγράφων Καρδίτσας

Η **Νεράιδα** είναι ορεινός οικισμός του νομού Καρδίτσας σε υψόμετρο 1.120 μέτρων, στις πλαγιές του όρους Βουτσικάκι των Αγράφων πάνω από την λίμνη Πλαστήρα και αποτελεί έναν από τους πιο ορεινούς οικισμούς της Θεσσαλίας. 

Η Νεράιδα ανήκει στην Τοπική Κοινότητα Πεζούλας του Δήμου Λίμνης Πλαστήρα και ο πληθυσμός της, σύμφωνα με την απογραφή του 2021, είναι 19 κάτοικοι.

## Ιστορικό πληθυσμού
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Σημείωση
Στην ίδια περιφερειακή ενότητα (Καρδίτσας) αλλά στον Δήμο Καρδίτσας υπάρχει ο συνώνυμος οικισμός Νεράιδα.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα